**Evoluţia infecţiilor acute respiratorii şi a gripei**

Săptămâna 48/2013 (25.11 - 01.12.2013)

Din datele Centrului Naţional de Supraveghere şi Control al Bolilor Transmisibile din Institutul Naţional de Sănătate Publică şi ale Centrului Naţional de Gripă din INCDMI Cantacuzinoreiese că în săptămâna 48/2013, **în România intensitatea activităţii gripei / infecţiilor respiratorii acute este joasă, sub nivelul de bază, fără răspândire geografică dar cu tendinţă de creştere uşoară**.

În a noua săptămână a **supravegherii epidemiologice tip sentinelă** din actualul sezon s-au înregistrat 8 cazuri de afecţiuni compatibile clinic cu gripa <ILI> dar care nu au fost confirmate ca gripă de laboratorul de gripă al Institutului Cantacuzino.

|  |  |  |
| --- | --- | --- |
| **Grupa de vârsta** | **Nr. cazuri compatibile clinic cu gripa <ILI>** | **Nr. cazuri de infecţii respiratorii acute <ARI>** |
| 0-1 an | 1 | 523 |
| 2-4 ani | 3 | 1.073 |
| 5-14 ani | 0 | 1.389 |
| 15-49 ani | 2 | 1.068 |
| 50-64 ani | 2 | 331 |
| >65 ani | 0 | 168 |
| **Total** | 8 | 4.552 |

* Incidenta infecţiilor respiratorii acute<ARI>, raportată la 100.000 locuitori cuprinşi în aria sistemului de supraveghere santinelă, a fost în săptămâna 48/2013 de 678,9%000, valoare cu 23,9% mai mare faţă de cea înregistrată în aceeaşi săptămână a sezonului precedent şi cu 6,6% mai mare faţă de cea înregistrată în săptămâna precedentă S47/2013. Incidenţa ARI s-a situat sub valoarea de 879,7%000 care reprezintă pragul epidemic naţional calculat pentru sezonul 2013-2014;
* Rata consultaţiilor realizate de medicii de familie sentinelă a fost de 5,7% (cu ponderea cea mai mare la grupa de vârstă 0-1 an) şi rata vizitelor la domiciliu de 0.15% (cele mai multe la persoanele cu vârsta 0-1 an);
* Numărul total de concedii medicale de scurtă durată acordate în săptămâna 48/2013 a fost de 560, totalizând 2.421 zile.

În 7 judeţe (Brăila, Buzău, Gorj, Harghita, Ilfov, Satu Mare şi Sibiu) incidenţa ARI a depăşit cu o abatere standard incidenţa medie calculată în sistemul sentinelă în săptămâna 48/2013 (1.129,2%000).

Într-un număr de 33 judeţe (78,5% din judeţele participante la sistemul de supraveghere) incidenţa ARI s-a situat sub baseline în săptămâna 48/2013.

În cadrul **Sistemului de supraveghere de rutină a infecţiilor acute respiratorii şi a gripei** la nivel naţional – în săptămâna de supraveghere 48/2013, situaţia centralizată a datelor transmise de direcţiile de sănătate publică judeţene şi a municipiului Bucureşti se prezintă astfel:

|  |  |  |  |
| --- | --- | --- | --- |
|  | **Total cazuri** | **Din care internate** | **% internate** |
| **GRIPA** | 9 | 2 | 22 |
| **PNEUMONII** | 13.577 | 2.582 | 19 |
| **IACRS** | 65.720 | 2.043 | 3 |
| **TOTAL** | **79.306** | **4.627** | **5,8** |

Numărul total de cazuri ILI şi de infecţii respiratorii (79.306) este cu 7,3% mai mare comparativ cu cel înregistrat în aceeaşi săptămână a sezonului precedent.

În săptămâna 48/2013 s-au înregistrat la nivel naţional 9 afecţiuni clinice compatibile cu gripa (ILI), de 2,4 ori mai puţine comparativ cu cele înregistrate în săptămâna 48/2012 (22 cazuri ILI).

Săptămâna 48/2013 este a treia din acest sezon pentru **supravegherea sentinelă a infecţiilor respiratorii acute severe <SARI>**. Judeţul Dolj a raportat două cazuri SARI iar municipiul Bucureşti şi judeţele Cluj, Iaşi, Mureş şi Timiş au raportat câte un caz SARI, iar toate cele 7 probe de laborator au infirmat gripa. Judeţele Braşov şi Constanţa au raportat 0 cazuri SARI. Din cele 13 probe recoltate de la începutul supravegherii SARI nu au fost confirmate de laborator virusuri gripale, dar s-au diagnosticat virusuri paragripale, coronavirus 229E, bocavirus şi enterovirus. Nu s-au înregistrat decese la cazurile SARI din spitalele santinelă, însă supravegherea de rutină SARI a raportat în săptămâna precedentă 47/2013 un deces la un tânăr de 23 ani din judeţul Olt, fără condiţii medicale preexistente cunoscute, la care probele recoltate au fost negative pentru: virus gripal tip A şi tip B, pentru virusuri paragripale, hMPV, coronavirusuri, şi OC43, rhinovirus, adenovirus şi bocavirus.

**Biroul pentru Europa al Organizaţiei Mondiale a Sănătăţii** arată în buletinul săptămânal de supraveghere a gripei *EuroFlu* că toate cele 53 ţări au raportat în săptămâna 47/2013 o intensitate joasă a activităţii gripei, fără răspândire geografică sau cu răspândire sporadică. Numai 1,0% din cele 5.984 probe testate au fost pozitive pentru virusurile gripale. Au fost detectate sporadic tipurile A(H1N1)pdm09, A(H3N2) şi B de virusuri gripale. Numărul de cazuri spitalizate pentru SARI a fost similar cu cel din săptămâna precedentă, nici unul din cazuri nefiind confirmat de laborator ca gripă.

**Centrul European pentru Prevenirea şi Controlul Bolii (ECDC)** specifică în buletinul săptămânal de supraveghere a gripei *WISO* că în săptămâna 47/2013, toate cele 28 ţări raportoare din Uniunea Europeană au indicat că activitatea gripei are intensitate mică. Din cele 357 probe testate de 23 ţări numai trei au fost pozitive pentru virusul gripal tip A. Anglia a raportat trei cazuri SARI confirmate ca gripă. De la începutul perioadei de supraveghere a gripei în sezonul 2013-2014 (săptămâna 40/2013) şi până în prezent nu a fost semnalată o activitatea susţinută a gripei în Europa.